- Hindi News
- National
- वंचित जातियों को भी मिले आरक्षण केंद्र सरकार को बनाना होगा कानून : अठावले
वंचित जातियों को भी मिले आरक्षण केंद्र सरकार को बनाना होगा कानून : अठावले
दलित महापंचायत का धरना 23वें दिन भी रहा जारी, कहा, सरकार भूल चुकी वादा
केंद्रीयसामाजिक न्याय एवं अधिकारिता राज्यमंत्री पार्टी के राष्ट्रीय अध्यक्ष रामदास अठावले ने कहा कि हरियाणा में जाटों द्वारा आरक्षण मांगना जायज है, लेकिन प्रदेश की संपति को नुकसान पहुंचाना गलत है।
जाटों की इस मांग का वे और उनकी पार्टी रिपब्लिकन ऑफ पार्टी इंडिया समर्थन करते हैं। वे मंगलवार को गांव करसिंधू में लोगों को संबोधित कर रहे थे। वे गांव में एक पारिवारिक समारोह में शामिल होने के लिए पहुंचे थे। उन्होंने प्रधानमंत्री के सम्मुख एससी बीसी के आरक्षण को छोड़कर बाकी बचे 50 प्रतिशत में से अन्य सभी जातियों को भी 25 प्रतिशत आरक्षण की मांग की है। इसके लिए वे लोकसभा सत्र में भी आवाज उठाने के लिए तैयार हैं। उन्होंने कहा कि समाज में ये आरक्षण को लेकर उठे विवाद को खत्म करना है तो पटेल, राजपूत, मराठा, ब्राह्मण आरक्षण से वंचित अन्य जातियों को 25 प्रतिशत आरक्षण देने का कानून बनना चाहिए। हरियाणा सरकार ने जाटों, महाराष्ट्र ने मराठाओं को आरक्षण देने को हां की है, लेकिन सुप्रीम कोर्ट ने इसे इसलिए रद्द कर दिया क्योंकि संविधान में 50 प्रतिशत से अधिक आरक्षण देना मान्य नहीं माना गया है। इसलिए कानून बनाना होगा, संविधान में बदलाव किया जाना चाहिए, ताकि समाज के हर गरीब को आरक्षण का फायदा मिल सके। उन्होंने कहा कि जाट समुदाय को कोई आंदोलन करने की जरूरत नहीं है। समाज में एकता रहेगी तो देश का विकास ज्यादा हो पाएगा। मौके पर एसडीएम जगनिवास, नायब तहसीलदार जयबीर रंगा, डीएसपी विरेंद्र सिंह, भाजपा जिलाध्यक्ष अमरपाल राणा, आरपीआई पार्टी प्रदेशाध्यक्ष अनील बाबा, जिलाध्यक्ष जितेंद्र बोहत, मनोज जोगी, गुरप्रीत नत, बलवंत पांचाल, रणबीर बिटानी आदि मौजूद रहे।
सफीदों. केंद्रीयराज्य मंत्री रामदास आठवाले का स्वागत करते लाेग। इधर, राज्य मंत्री रामदास आठवाले के संबोधन को सुनते लोग। फोटो| भास्कर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva